 Ìpàdé ìtagbangba BBC Yorùbá: Gbọngàn Mapo ṣeé mú yangàn ní Ibadan Ni agogo mẹsan aarọ ọjọ Ẹti ni eto naa yoo bẹrẹ ni gbangan Ọjọgbọn Theophilus Ogunlesi nidojukọ ọgba UCH. Ṣugbọn ẹ jẹ ki a sọrọ nipa gbangan Mapo to kalẹ si ilu Ibadan nibi ti ole ti n jare olohun. Ipade itagbangba BBC Yoruba Gbọngan Mapo re e to kalẹ sori oke Mapo ti wọn fi sọ orukọ rẹ nilu Ibadan. Nibi ni awọn ọmọbibi ilu ti maa n ṣepade ọrọ oṣelu, ọrọ idagbasoke ati ilọsiwaju ilu Ibadan. Ipade itagbangba BBC Yoruba Ẹni to ba duro lori oke Mapo, kedere ni yoo maa ri gbogbo ilu Ibadan ninu ogo rẹ. Ipade itagbangba BBC Yoruba Awọn opo to di gbọngan Mapo mu lo n ṣe apejuwe oke meje to yi ilu Ibadan ka. Gbogbo oke yii ni wọn si mọ opo si. Ipade ita gbangba BBC Yoruba Tabili yii ni wọn maa n tẹ awọn oku Olubadan to ba ti waja si ki gbogbo ara ilu le rii. Ipade Itagbangba BBC Yoruba Gbọngan Mapo tobi gan, bẹẹ lo laye daadaa lati gba ọpọlọpọ eeyan. Nibayii gbogbo eto lo ti wa ni ṣẹpẹ bayi ṣaaju ipade itagbangba BBC Yoruba lọjọ Ẹti, ẹ jẹki a jọ pade nibẹ lọla. : Ọjọ kan ṣosọ lo ku ti ipade ita gbangba ti BBC Yoruba ṣe agbekalẹ rẹ fun awọn oludije fun ipo gomina nipinlẹ Oyo. 